Хајнрих Киперт
Хајнрих Киперт (Берлин, 31. јул 1818 — Берлин, 21. април 1899) био је немачки географ и картограф.

Биографија 
Већ у младости, приликом путовања с родитељима, Киперт је показивао посебан интерес за географију и цртао је разне скице. Његов таленат препознао је Леополд фон Ранке, историчар и породични пријатељ Кипертових, који им је давао смернице за школовање младог Хајнриха. Гимназију је похађао код младог филолога Аугуста Мајнекеа, приликом чега је развио интерес и за антички период. Већ током тог раздобља, млади Киперт је критиковао грешке на школским историјским картама.

Високо образовање Киперт је стекао на Универзитету у Берлину, где је похађао историју, филологију и географију. Крајем 1840-их, у сарадњи с Карлом Ритером објавио је свој први рад — Атлас Грчке и њених колонија () којим се истакнуо у сфери историјске картографије. Недуго потом, Киперт је саставио и Историјско-географски атлас старог света (). Године 1863. у Берлину је издат и Антички атлас () на немачком језику који је наредних деценија био преведен и на енглески, француски, руски, холандски и италијански језик.

Године 1893. Киперт је на латинском издао и први велики атлас античког света под називом -{Formae orbis antiqui}-, који се делом темељио и на његовим путовањима османлијском Малом Азијом. Киперт је предавао географију на Берлинском универзитету од 1854. године, па до своје смрти, 21. априла 1899. године, а опсежан и недовршени рад који је оставио иза себе наставио је да дорађује његов син Ричард.

Кипертова острва у Арктичком океану добила су име по њему.

Дела 
  -{Topographisch-historischer Atlas von Hellas und den hellenischen Colonien}- (Берлин, 1848)
  -{Historisch-geographischer Atlas der alten Welt}- (Вајмар, 1851)
  -{Karte von Palastina für Schulen}- (Берлин, 1857)
  -{Atlas antiquus}- (Берлин, 1863)
  -{General-karte des Osmanischen Reiches in Asien}- (Берлин, 1867)
  -{Mirabilia Romae, e codicibvs vaticanis emendata}- (Рим, 1869)
  -{Neuer hand atlas über alle theile der erde}- (Берлин, 1871)
  -{A manual of ancient geography}- (Лондон, 1881)
  -{Lehrbuch der alten geographie}- (Берлин, 1878)
  -{Manuel de géographie ancienne}- (Париз, 1887)
  -{Formae orbis antiqui}- (Берлин, 1893)
  -{Formae urbis Romae antiquae}- (Берлин, 1896)

Галерија

Референце

Литература

Спољашње везе 

Рођени 1818.
Умрли 1899.
Немачки географи
Немачки картографи
Берлинци